als_Latn dik_Latn sag_Latn
Autoritetet greke kanë filluar të evakuojnë mijëra emigrantë të huaj, që mbahen në 30 qendrat e përkohshme të paraburgimit në të gjithë vendin, të krijuara vitet e fundit, të cilat gradualisht do të mbyllen.
Pas vetëvrasjes së një emigranti, dy javë më parë në Amigdaleza, një prej qendrave më famëkeqe të periferisë së kryeqytetit, Qeveria e re greke duke mbajtur një nga premtimet elektorale të saj, ka filluar të lirojë dhe të pajisë me dokumente gjashtëmujore, në fillim të huajt që kanë bërë kërkesa për azil politik, ndaj dhe dhjetëra emigrantë tashmë kanë kaluar derën e kësaj qendre.
“Ky proces që po ndiqet tani është e kundërta e asaj procedure që ndodhte deri më sot, ku filozofia themelore ishte që të ndiqeshin dhe të paraburgoseshin ata që shkelnin ligjin për qëndrimin në Greqi. Tani atyre u jepet një leje gjashtëmujore qëndrimi në vend”, tha Ioannis Fragkiskos, shef i Policisë së Atikës.
Megjithëse ende nuk është sqaruar mënyra e financimit të tyre, Athina pret ndërkohë që edhe BE të ndajë disi barrën e rëndë në përballimin e këtij fluksi masiv të emigrantëve, që braktisin zonat e nxehta të luftës në Lindjen e Mesme dhe në Afrikën Veriore
als_Latn als_Latn als_Latn als_Latn